Document ID: 31988R1403

*****
ΚΑΝΟΝΙΣΜΟΣ (ΕΟΚ) αριθ. 1403/88 ΤΗΣ ΕΠΙΤΡΟΠΗΣ
της 24ης Μαΐου 1988
για τροποποίηση του κανονισμού (ΕΟΚ) αριθ. 3587/86 για τη θέσπιση των συντελεστών προσαρμογής που εφαρμόζονται στην τιμή αγοράς στον τομέα των οπωροκηπευτικών όσον αφορά τις μελιτζάνες και τα νεκταρίνια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1113/88 (2), και ιδίως το άρθρο 16 παράγραφος 4,
Εκτιμώντας:
ότι με τον κανονισμό (ΕΟΚ) αριθ. 223/88 (3) το Συμβούλιο έχει προσθέσει τα νεκταρίνια (συμπεριλαμβανομένων των brugnons) στον κατάλογο των προϊόντων που υπάγονται στο καθεστώς των τιμών και των παρεμβάσεων που απαριθμούνται στο παράρτημα ΙΙ του κανονισμού (ΕΟΚ) αριθ. 1035/72· ότι πρέπει συνεπώς να τροποποιηθεί ο κανονισμός (ΕΟΚ) αριθ. 3587/86 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 276/88 (5), ο οποίος καθορίζει τους συντελεστές προσαρμογής που εφαρμόζονται στις τιμές των προϊόντων που εμφανίζουν εμπορικά χαρακτηριστικά διαφορετικά από εκείνα του προϊόντος που λαμβάνεται υπόψη για τον καθορισμό της βασικής τιμής·
ότι, βάσει του άρθρου 19α του κανονισμού (ΕΟΚ) αριθ. 1035/72 και του άρθρου 1 του κανονισμού (ΕΟΚ) αριθ. 1805/78 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 1592/87 (7), οι αποσύρσεις στις μελιτζάνες μπορούν να πραγματοποιηθούν σε προϊόντα που δεν ανταποκρίνονται στις απαιτήσεις συσκευασίας και τρόπου παρουσίασης που προβλέπονται από τις ποιοτικές προδιαγραφές· ότι στην περίπτωση αυτή οι τιμές στις οποίες αποσύρονται τα προϊόντα υπολογίζονται με εφαρμογή ειδικών συντελεστών προσαρμογής·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3587/86 τροποποιείται ως εξής:
1. Στο άρθρο 1, το τέλος της φράσεως, μετά τον όρο «τα ροδάκινα» αντικαθίσταται από τους όρους «τα νεκταρίνια (συμπεριλαμβανομένων των brugnons), τα βερίκοκα, τα λεμόνια, τα αχλάδια, τα επιτραπέζια σταφύλια, τα μήλα, τα μανταρίνια, τα satsumas, οι κλημεντίνες και τα πορτοκάλια, στα παραρτήματα Ι έως XIV του παρόντος κανονισμού».
2. Στο άρθρο 2 δεύτερο εδάφιο, οι λέξεις «στο παράρτημα XIV» αντικαθίστανται από τις λέξεις «στο παράρτημα XV».
3. Στο παράρτημα ΙΙΙ:
- στον τίτλο «Μελιτζάνες (σε συσκευασία)», οι όροι «(σε συσκευασία)» διαγράφονται,
- προστίθεται το ακόλουθο στοιχείο δ):
«δ) τρόπος παρουσίασης: σε συσκευασία 15 χιλιο- γράμμων καθαρού βάρους κατ' ανώτατο όριο: 1,00
Μόνο στην περίπτωση εφαρμογής των άρθρων 15 παράγραφος 1 δεύτερο εδάφιο (κανονισμός αριθ. 1805/78) και 19α (σοβαρή κρίση) του κανονισμού (ΕΟΚ) αριθ. 1035/72:
- χύμα, μέσα σε ένα μέσο μεταφοράς: 0,80.»
4. Το παράρτημα V και το παράρτημα XIV γίνονται αντιστοίχως παράρτημα VI και παράρτημα XV.
5. Παρεμβάλλεται το ακόλουθο παράρτημα:
«ΠΑΡΑΡΤΗΜΑ V
ΝΕΚΤΑΡΙΝΙΑ (συμπεριλαμβανομένων των brugnons)
Συντελεστές προσαρμογής:
1.2 // α) Ποικιλία: // // - Armking, Crimsongold, Early sun grand, Fantasia, Flavortop, Independence, Jacquote, May grand, Nectagrand, Nectared, Red June, Snow Queen, Spring red, Stark red gold, Stark Singlo // 1,00 // - Άλλες // 0,80
// β) Ποιοτική κατηγορία: // // - ΙΙ // 0,72 // - ΙΙΙ (στην περίπτωση που επιτρέπεται η εμπορία αυτής της κατηγορίας) // 0,40 // γ) Μέγεθος: // // - 80 mm και άνω // 1,00 // - 67 mm συμπεριλαμβανομένων έως 80 mm μη συμπεριλαμβανομένων // 1,00 // - 61 mm συμπεριλαμβανομένων έως 67 mm μη συμπεριλαμβανομένων // 1,00 // - 51 mm συμπεριλαμβανομένων έως 61 mm μη συμπεριλαμβανομένων // 0,80. // Μόνο στην ποιοτική κατηγορία ΙΙΙ στις περιπτώσεις που επιτρέπεται η εμπορία αυτής της κατηγορίας: // // - 47 mm συμπεριλαμβανομένων έως 51 mm μη συμπεριλαμβανομένων // 0,45 // - 40 mm συμπεριλαμβανομένων έως 47 mm μη συμπεριλαμβανομένων (επιτρέπεται μόνο για ορισμένες ποικιλίες) // 0,45 // - ανάμεικτα μεγέθη // 0,45 // δ) Τρόπος παρουσίασης: // // - σε συσκευασία κατά στρώματα // 1,00 // Μόνο στις περιπτώσεις εφαρμογής του άρθρου 15 παράγραφος 1 δεύτερο εδάφιο του κανονισμού (ΕΟΚ) αριθ. 1035/72 (κανονισμός (ΕΟΚ) αριθ. 1805/78): // // - σε συσκευασία όχι κατά στρώματα // 0,90.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαΐου 1988.

Labels: 2
17